L'Ajuntament dona a conéixer les zones d'actuació de la comitiva de Patges Reials
22 de desembre 2021

![](/media/1qwmwboy/c_cartelval.jpg?width=566.9886363636364&height=850)

L'Ajuntament de Sagunt ha donat a conéixer les zones d'actuació, així com les data de la comitiva de Patges Reials. A causa de la demanda ciutadana per saber quin dia passaran els patges per les cases dels xiquets i xiquetes de la ciutat, des d'Alcaldia i de la delegació de Joventut i Infància s'ha emés un llistat de carrers, data i horaris.

L'alcalde de Sagunt, Darío Moreno, ha explicat el motiu de la publicació del llistat dels dies i dels carrers per els quals passarà la comitiva de Patges Reials estes festes: «**La comitiva de Patges ja està en camí i visitarà tots aquells domicilis en els quals hi haja xiquets i xiquetes, però per a facilitar-los el treball al màxim i per a assegurar-nos que eixos xiquets i xiquetes es troben a les seues cases, hem decidit publicar el llistat de carrers, així com els dies en què la comitiva passarà per estos**».

Cal destacar que existix una adreça de correu electrònic d'incidència per si alguna persona vol notificar que el xiquet o xiqueta es trobarà en una adreça diferent a la de l'empadronament el dia que li toca passar al patge pel seu carrer. Així ho ha explicat l'alcalde: «**Recordar que hi ha un email d'incidències per si qualsevol persona vol notificar que estarà en una localització diferent i farem tot l'esforç que correspon per part de la comitiva i per part de l'Ajuntament perquè la il·lusió arribe a cada casa i a cada xiquet i a cada xiqueta**». L'email al qual s'ha de contactar en estos casos és: pajes2022sagunto@gmail.com

El regidor de Joventut i Infància, Guillermo Sampedro, ha informat que enguany han tornat a parlar amb ses majestats els Reis Mags: «**Ens han demanat que garantim que tots els xiquets i xiquetes de Sagunt envien les seues cartes. Per eixa raó i tenint en compte la situació de pandèmia en la qual ens trobem, posem a la disposició de tots els menuts un exèrcit de patges reials que aniran casa per casa recollint totes i cadascuna de les cartes**».

«**Esta acció la duem a terme perquè seguim en temps de pandèmia, així que sol·licitem màxima responsabilitat, però tenint en compte l'experiència de l'any passat estem segurs que el resultat serà molt positiu i la comitiva arribarà a tots els domicilis i, amb això, aconseguirem mantindre viva la il·lusió del Nadal**», ha afegit Moreno.

El dijous, 23 de desembre, de 17 a 21 hores, els Patges Reials passaran per l'avinguda País Valencià, pel barri de Las Islas, el barri de Los Ríos, el barri La Marina, carrer dels Horts, carrer Llíria, Camí Reial, El Raval, plaça Mare Nostrum, plaça Antiga Morería i plaça del Sol.

El divendres, dia 24, de 9 a 13 hores, passaran per Alcalá Galiano, Almardà, barri La Victoria, barri Las Sierras, barri Los Cabos, barri Los Metales, barri Los Músicos, barri Els Vents, barri Los Picos y Montañas, casc antic de Sagunt, Clot del Moro, Corinto, Crist Rei, plaça del Pi, plaça dels Furs i Santa Anna.

En el cas del dilluns, dia 27, l'horari serà de 17 a 21 hores i passaran pel barri La Palmereta, Nord Palància, plaça la Independència, plaça Rodrigo, Sant Pere i Teodor Llorente.

El dia 28, també en horari de 17 a 21 hores, visitaran els carrers 3 d'Abril, Churruca, La Forja, Nord Palància, plaça Los Pueblos, Wichita i barri Racó de l'Horta (Bajo Vías) i per Fusió.

I, finalment, el dimecres, 29 de desembre, en el mateix horari dels tres dies anteriors, passaran per Baladre, pel barri El Congo, barri Los Árboles, Cronista Chabret, Doctor Palos, plaça la Travessa i Sants de la Pedra.

La recollida de cartes en Disseminats no es pot concretar per dies a causa de la logística a aplicar en la zona, però passaran qualsevol dels 5 dies. En eixe sentit, aquells xiquets i xiquetes que no estiguen a casa el dia que pasa els patges pels seus carrers, estos tornaran a passar els dies 30, 31, 3 i 4.

El detall de dies, horaris, barris i carrers es pot consultar en els cartells adjunts.

![](/media/sbybmadd/c_1.jpg?width=566.9886363636364&height=850)  ![](/media/1ovey1ko/c_2.jpg?width=376&height=564&mode=max) ![](/media/df5fevjg/c_3.jpg?width=376&height=564&mode=max) ![](/media/zcehhyso/c_4.jpg?width=376&height=564&mode=max) ![](/media/k2xlumyx/c_5.jpg?width=376&height=564&mode=max) ![](/media/j5foohpu/c_6.jpg?width=376&height=564&mode=max) ![](/media/1a5b42s4/c_dia-29.jpg?width=376&height=564&mode=max) ![](/media/5vsjxyjn/c_diseminados.jpg?width=376&height=564&mode=max) ![](/media/ry4b0fk4/c_ultima.jpg?width=376&height=564&mode=max)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-dona-a-coneixer-les-zones-d-actuacio-de-la-comitiva-de-patges-reials/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-dona-a-coneixer-les-zones-d-actuacio-de-la-comitiva-de-patges-reials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-dona-a-coneixer-les-zones-d-actuacio-de-la-comitiva-de-patges-reials/ "Linked In")
*   [](mailto:?body=https://aytosagunto.es/va/actualitat/l-ajuntament-dona-a-coneixer-les-zones-d-actuacio-de-la-comitiva-de-patges-reials/)